पाएं अपने शहर की ताज़ा ख़बरें और फ्री ई-पेपरडाउनलोड करें
जिले में रोजाना 300 से ज्यादा मरीज आने से अस्पतालों में गंभीर मरीजों के लिए बेड नहीं बचे हैं। सरकारी अस्पतालों में सोमवार को महज एक ऑक्सीजन बेड ही उपलब्ध था। वहीं, प्राइवेट अस्पतालों का भी यही हाल है। जिससे ऐसे मरीजों के लिए मुश्किल बढ़ने वाली है जिन्हें अस्पतालों में ऑक्सीजन बेड की जरूरत है।
स्वास्थ्य विभाग अपने आदेशों में होम आइसोलेट मरीजों को पहले से ही ऑक्सीजन उपलब्ध नहीं कराने की बात कह चुका है। सिटी व कैंट के अस्पतालों में मौजूद सभी 15 वेंटीलेटर भी फुल हैं। अभी इन अस्पतालों में 144 मरीज ऑक्सीजन सपोर्ट पर हैं।
दूसरी तरफ दिक्कत यह है कि सीएम मनोहर लाल ने 29 अप्रैल को जिस ऑक्सीजन कंसट्रेटर प्लांट का उद्घाटन किया था, वह पांच दिन बाद भी चालू नहीं हो पाया है। जिससे अस्पताल प्रशासन अतिरिक्त ऑक्सीजन बेड की व्यवस्था नहीं कर पा रहा है।
इस 6 हजार किलोलीटर ऑक्सीजन क्षमता के प्लांट के चालू होने से अस्पताल में मौजूद मरीजों को ऑक्सीजन मिल पाती। जो ऑक्सीजन सिलेंडर इस्तेमाल हो रहे हैं उन्हें दूसरे मरीजों के लिए उपयोग किया जा सकता। अभी अस्पताल में ऑक्सीजन का मैनीफोल्ड प्लांट ही चल रहा है जिसमें सभी सिलेंडर को एक जगह रखकर पाइप लाइन से जोड़ा हुआ है।
हालांकि, ऑक्सीजन को लेकर नोडल अधिकारी डॉ. सुखप्रीत का कहना है कि सिटी अस्पताल का कंसट्रेटर प्लांट मंगलवार को शुरू करवा दिया जाएगा। दूसरी तरफ अस्पताल के पीएमओ संतलाल वर्मा का कहना है कि इस प्लांट को इंस्टाल करने वाला इंजीनियर मध्यप्रदेश से आना है। जिसके आने के बाद ही यह चालू हो पाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn